ପାର୍ଲାମେଣ୍ଟ କାଷ୍ଟିଂ କାଉଚ୍ ମୁକ୍ତ ନୁହେଁଃ ରେଣୁକା\nନୂଆଦିଲ୍ଲୀ, ୨୪।୪ : ପାର୍ଲାମେଣ୍ଟ କାଷ୍ଟିଂ କାଉଚ୍ ମାମଲାରୁ ମୁକ୍ତ ନୁହେଁ ବୋଲି କଂଗ୍ରେସ ନେତ୍ରୀ ରେଣୁକା ଚୌଧୁରୀ ମଙ୍ଗଳବାର ସୂଚିତ କରିଛନ୍ତି। ପୂର୍ବରୁ ବଲିଉଡ୍ କୋରିଓଗ୍ରାଫର ସରୋଜ ଖାଁ ଏନେଇ ଏକ ବିବାଦୀୟ ମନ୍ତବ୍ୟ ଦେଇଥିଲେ।\n୫ ରାଜ୍ୟ ପାଇଁ ଭାରତ ରହିଛି ପଛୁଆଃ ନୀତି ଆୟୋଗ\nନୂଆଦିଲ୍ଲୀ, ୨୪।୪ : ଦେଶର ବିହାର, ଉତ୍ତରପ୍ରଦେଶ, ଛତିଶଗଡ଼, ମଧ୍ୟପ୍ରଦେଶ ଓ ରାଜସ୍ଥାନ ଆଦି ୫ଟି ରାଜ୍ୟ ପାଇଁ ଭାରତର ଆର୍ଥିକ ସ୍ଥିତି ପଛୁଆ ରହିଛି। ଏନେଇ ନୀତି ଆୟୋଗ ସିଇଓ ଅମିତାଭ କାଣ୍ଟ୍ ମଙ୍ଗଳବାର ସୂଚିତ କରିଛନ୍ତି। ଏସବୁ ରାଜ୍ୟର ସାମାଜିକ ସୂଚକାଙ୍କ ସମଗ୍ର ଦେଶର ବିକାଶକୁ ପଛୁଆ କରୁଛି।\nମୃତ୍ୟୁଦଣ୍ଡ ପାଇଁ ଫାଶୀ ହିଁ ଉପଯୁକ୍ତ ବିକଳ୍ପଃ ସୁପ୍ରିମ୍କୋର୍ଟଙ୍କ ସମ୍ମୁଖରେ ମତ ରଖିଲା କେନ୍ଦ୍ର\nନୂଆଦିଲ୍ଲୀ, ୨୪।୪ : ମୃତ୍ୟୁଦଣ୍ଡ କିପରି ହେବା ଆବଶ୍ୟକ ଏନେଇ ସୁପ୍ରିମ୍କୋର୍ଟ କେନ୍ଦ୍ର ସରକାରଙ୍କ ମତ ଲୋଡିଥିଲେ। ଏହି ମର୍ମରେ କେନ୍ଦ୍ର ସରକାର ମଙ୍ଗଳବାର ସୁପ୍ରିମ୍କୋର୍ଟରେ ମତ ଉପସ୍ଥାପନ କରିଛନ୍ତି। ଏଥିରେ କୁହାଯାଇଛି ଯେ, ଇଞ୍ଜେକସନ୍ ମାଧ୍ୟମରେ ମୃତ୍ୟୁଦଣ୍ଡ ଅଧିକ ନୃଶଂସ। ଏହା ତୁଳନାରେ ଫାଶୀଦଣ୍ଡ କମ୍ ନୃଶଂସ ଓ ସୁରକ୍ଷିତ ହୋଇଥିବାରୁ ଏହାକୁ ମୃତ୍ୟୁଦଣ୍ଡ କ୍ଷେତ୍ରରେ ଲାଗୁ କରାଯିବା ଉଚିତ ବୋଲି କେନ୍ଦ୍ର ସରକାର ସୂଚିତ କରିଛନ୍ତି।\nପୁଲଓ୍ବାମାରେ ସର୍ଚ୍ଚ ଅପରେଶନଃ ୨ ଯବାନ ଶହୀଦ\nଶ୍ରୀନଗର, ୨୪।୪ : ଜମ୍ମୁ-କଶ୍ମୀର ପୁଲଓ୍ବାମା ଜିଲା ତ୍ରାଲ୍ ଉପଖଣ୍ଡ ଅଞ୍ଚଳ ଲାମ୍ ଗାଁରେ ମିଳିତ ସୁରକ୍ଷାବଳଙ୍କ ଆତଙ୍କବାଦୀ ବିରୋଧୀ ସର୍ଚ୍ଚ ଅପରେଶନ ଜାରି ରହିଛି। ଏଥିରେ ୨ ଜଣ ଯବାନ ଶହୀଦ ହୋଇଛନ୍ତି। ଏହି ଘଟଣାରେ ଅନ୍ୟ ଜଣେ ସେନା ଯବାନ ଆହତ ହୋଇଛନ୍ତି।\nଲାଲ୍ବାହିନୀଙ୍କ ଗଡ଼ରେ ଏନ୍କାଉଣ୍ଟରଃ ୨ ଦିନରେ ୩୭ ମାଓବାଦୀ ନିହତ\nବମ୍ବେ, ୨୪।୪ : ମହାରାଷ୍ଟ୍ରର ଲାଲ୍ବାହିନୀଙ୍କ ଗଡ଼ କୁହାଯାଉଥିବା ଗଡ଼ଚିରୋଲିରେ ମିଳିତ ସୁରକ୍ଷାବଳଙ୍କ ଏନ୍କାଉଣ୍ଟର ଜାରି ରହିଛି। ଗତ ୨ ଦିନ ମଧ୍ୟରେ ଏହି ଘଟଣାରେ ୩୭ ମାଓବାଦୀଙ୍କ ମୃତ୍ୟୁ ଘଟିଛି। ରବିବାର ୧୬ ଜଣ ମାଓବାଦୀ ନିହତ ହୋଇଥିବାବେଳେ ସୋମବାର ସନ୍ଧ୍ୟାରେ ଜିମଲଗ୍ ଟଟା-ରାମାରାମ ଖାନ୍ଦଲା ଜଙ୍ଗଲରେ ସୁରକ୍ଷାବଳଙ୍କ ଏନ୍କାଉଣ୍ଟରରରେ ୬ ଜଣ ମାଓବାଦୀଙ୍କ ମୃତ୍ୟୁ ଘଟିଛି।\nଅଲ୍କାଇଦାର ନୂଆ ଯୋଜନାଃ ଟାର୍ଗେଟ୍ରେ ଆଇଏଏସ୍ ଓ ଆଇପିଏସ୍ ଅଧିକାରୀ\nନୂଆଦିଲ୍ଲୀ, ୨୪।୪ : ଆଲ୍କାଇଦା ଆତଙ୍କବାଦୀ ସଂଗଠନ ଦେଶରେ ଜେହାଦୀ ଭାବନା ବିସ୍ତାର ସହିତ କାର୍ଯ୍ୟକଳାପ ବୃଦ୍ଧି ପାଇଁ ଆରମ୍ଭ କରିଛି ନୂଆ ଯୋଜନା। ଯୁବବର୍ଗଙ୍କୁ ପ୍ରଲୋଭିତ କରି ସଂଗଠନରେ ସାମିଲ କରାଯାଉଛି। ସେମାନଙ୍କୁ ଦେଶର ଆଇଏଏସ୍ ଏବଂ ଆଇପିଏସ୍ ଅଧିକାରୀଙ୍କୁ ହତ୍ୟା କରାଯିବା ତାଲିମ ଦିଆଯାଉଛି।\nକାଳିଦାସଙ୍କ ଅଭିଜ୍ଞାନ ଶାକୁନ୍ତଳମ୍ ସତ୍ୟାସତ୍ୟ ସମ୍ପର୍କରେ ମିଳିବ ତଥ୍ୟ\nଡେରାଡୁନ୍, ୨୪।୪ : ମହାକବି କାଳିଦାସଙ୍କ ଦ୍ୱାରା ରଚିତ ବିଶ୍ୱ ବିଖ୍ୟାତ ନାଟକ ଅଭିଜ୍ଞାନ ଶାକୁନ୍ତଳମ୍ର ସତ୍ୟାସତ୍ୟ ନେଇ ଏବେ ତଥ୍ୟ ମିଳିପାରିବାର ଆଶା ରହିଛି। ନାଟକରେ ବର୍ଣ୍ଣନା କରାଯାଇଥିବା ଉତ୍ତରଖଣ୍ଡ ଗଢ଼ଓ୍ବାଲ ଅଞ୍ଚଳର ଡେରଡୁନ୍ ନିକଟରେ ଥିବା କୋଟଦ୍ବାରସ୍ଥିତ କଣ୍ବାଶ୍ରମ ଅଞ୍ଚଳରେ ଭାରତୀୟ ପ୍ରତ୍ନତତ୍ତ୍ୱ ବିଭାଗକୁ ଖୋଦନ କାର୍ଯ୍ୟ ପାଇଁ ଅନୁମତି ମିଳିଛି। ଏଠାରେ ମାଳିନୀ ନଦୀ ତଟରେ କଣ୍ବାଶ୍ରମ ନାମକ ଏକ ଅଞ୍ଚଳ ରହିଛି। ତେବେ ଏଠାରେ ପୁରାତନ ଆଶ୍ରମ ଭଳି କୌଣସି ଭଗ୍ନାବଶେଷ ନାହିଁ। ହୁଏତ ଏହା ମାଟିତଳେ ପୋତି ହୋଇ ରହିଛି।\nସୀମାରେ ଆତଙ୍କବାଦୀ ଆକ୍ରମଣ ଯୋଜନାଃ ନେପାଳ ଦେଇ ଚାଇନାରୁ ଆସୁଛି ଅସ୍ତ୍ରଶସ୍ତ୍ର\nମାଧେପୁରା, ୨୪।୪ : ଭାରତରେ ଆତଙ୍କବାଦୀ ଆକ୍ରମଣ ପାଇଁ ପାକିସ୍ତାନ ଯୋଜନା ପ୍ରସ୍ତୁତ କରୁଛି। ଏନେଇ ଗୋଇନ୍ଦା ବିଭାଗ ପକ୍ଷରୁ ସୂଚନା ମିଳିଛି। କୋସୀ ଏବଂ ସୀମାଚଳ ଅଞ୍ଚଳରେ ଆତଙ୍କବାଦୀ ଆକ୍ରମଣ ପାଇଁ ବ୍ଲୁପ୍ରିଣ୍ଟ୍ ତିଆରି ହୋଇଛି। ନେପାଳର ବୀରଗଞ୍ଜ ରାସ୍ତାଦେଇ ଚାଇନାରୁ ଅତ୍ୟାଧୁନିକ ଅସ୍ତ୍ରଶସ୍ତ୍ର ଆତଙ୍କବାଦୀଙ୍କୁ ଯୋଗାଇ ଦିଆଯାଉଛି। ଏହି କାର୍ଯ୍ୟରେ ସ୍ଥାନୀୟ ଚୋରା ବେପାରୀ ଯୋଜନାବଦ୍ଧ ଭାବେ କାର୍ଯ୍ୟ କରୁଛନ୍ତି।\nଭାରତୀୟ ସେନାର ପାଲଟା ଜବାବଃ ୫ ପାକିସ୍ତାନୀ ରେଞ୍ଜର୍ସ ମୃତ, ଅନେକ ବଙ୍କର ଧ୍ୱଂସ\nଶ୍ରୀନଗର, ୨୪।୪ : ପାକିସ୍ତାନ ଲଗାତର ଜମ୍ମୁ-କଶ୍ମୀରର ପୁଞ୍ଚ୍ ଜିଲାରେ ଅସ୍ତ୍ରବିରତି ଉଲ୍ଲଂଘନ କରୁଛି। ଗତ ତିନି ଦିନ ଧରି ନିୟନ୍ତ୍ରଣ ରେଖାଠାରେ ପାକିସ୍ତାନର କାର୍ଯ୍ୟକଳାପର ପାଲଟା ଜବାବ ଭାରତୀୟ ସେନା ପକ୍ଷରୁ ଦିଆଯାଇଛି। ରାଜୌରୀ ଓ ପୁଞ୍ଚ୍ ଅଞ୍ଚଳରେ ଭାରତୀୟ ସେନାର ଅପରେଶନରେ ୫ ପାକିସ୍ତାନୀ ରେଞ୍ଜର୍ସଙ୍କ ମୃତ୍ୟୁ ଘଟିଛି।\nମହାଭିଯୋଗ ନୋଟିସ ଖାରଜ\nନୂଆଦିଲ୍ଲୀ,୨୩।୪(ପି.ଟି.) - କଂଗ୍ରେସ ସମେତ ୭ ବିରୋଧୀ ଦଳକୁ ସୋମବାର ଶକ୍ତ ଝଟକା ଲାଗିଛି। ଭାରତର ପ୍ରଧାନ ବିଚାରପତି (ସିଜେଆଇ) ଦୀପକ ମିଶ୍ରଙ୍କ ବିପକ୍ଷରେ ବିରୋଧୀ ଚଳାଇଥିବା ମହାଭିଯୋଗ ପ୍ରସ୍ତାବ ଉଦ୍ୟମ ଫସର ଫାଟିଯାଇଛି। ଉପରାଷ୍ଟ୍ରପତି ତଥା ରାଜ୍ୟ ସଭା ଅଧ୍ୟକ୍ଷ ଏମ୍. ଭେଙ୍କାୟା ନାଇଡୁ ମହାଭିଯୋଗ ନୋଟିସର ମୌଳିକ ସତ୍ୟାସତ୍ୟ ନ ଥିବା ଦର୍ଶାଇ ଏହାକୁ ଖାରଜ କରିଦେଇଛନ୍ତି। ନାଇଡୁଙ୍କ ଏହି ପଦକ୍ଷେପକୁ ଭାଜପା ସ୍ବାଗତ କରିଛି। ଅନ୍ୟପକ୍ଷରେ କଂଗ୍ରେସ ଏହି ନିଷ୍ପତ୍ତିକୁ ଅତି ତରବରିଆ ଓ ସମ୍ବିଧାନ ବିରୋଧୀ ବୋଲି ଅଭିହିତ କରି ସୁପ୍ରିମକୋର୍ଟରେ ଚ୍ୟାଲେଞ୍ଜ କରିବା ପାଇଁ ଅଣ୍ଟାଭିଡୁଛି।\nମୁଣ୍ଡରେ ଆଘାତ, ଗୋଡ଼ ଅସ୍ତ୍ରୋପଚାର\nନୂଆଦିଲ୍ଲୀଃ ଡାକ୍ତରଙ୍କ ଖାମଖିଆଲି ମନୋଭାବ ଯୋଗୁ ବିଭିନ୍ନ ସମୟରେ ରୋଗୀଙ୍କୁ ନାହିଁ ନ ଥିବା ଅସୁବିଧାର ସମ୍ମୁଖୀନ ହେବାକୁ ପଡ଼ୁଛି। କେତେବେଳେ ଅପରେଶନବେଳେ ପେଟରେ କଇଁଚି, ଛୁଞ୍ଚତ୍ ଛାଡ଼ିଦେଉଛନ୍ତି ତ ଆଉ କେତେବେଳେ ଅଙ୍ଗ କାଟିଦେଉଛନ୍ତି। ଡାକ୍ତରଙ୍କ ଏଭଳି ଭୁଲ୍ ଯୋଗୁ ଅନେକେ ନର୍କ ଯନ୍ତ୍ରଣା ଭୋଗୁଛନ୍ତି।\nଅମରନାଥ ଯାତ୍ରାଃ ମୁତୟନ ହେବେ ୮୦ କମ୍ପାନି ଅର୍ଦ୍ଧସାମରିକ ବଳ\nଜମ୍ମୁ, ୨୩।୪ : ଅମରନାଥ ଯାତ୍ରା ପାଇଁ ୮୦ କମ୍ପାନି ଅର୍ଦ୍ଧସାମରିକ ବଳଙ୍କୁ ମୁତୟନ କରାଯିବ। ଏନେଇ ଜମ୍ମୁ-କଶ୍ମୀର ରାଜ୍ୟ ସରକାରଙ୍କ ଅନୁରୋଧକୁ କେନ୍ଦ୍ର ସରକାର ଗ୍ରହଣ କରିଛନ୍ତି। ଅମରନାଥ ଯାତ୍ରା ଜୁନ୍ ୨୮ ତାରିଖରୁ ଆରମ୍ଭ ହୋଇ ଅଗଷ୍ଟ ୨୬ରେ ଶେଷ ହେବ। ଏହି ସମୟରେ ଜମ୍ମୁରେ ୩୫ କମ୍ପାନି ଅର୍ଦ୍ଧସାମରିକ ସୁରକ୍ଷା ବଳ ମୁତୟନ ହେବେ। ସେହିପରି କଶ୍ମୀରରେ ୪୫ କମ୍ପାନି ସୁରକ୍ଷାବଳଙ୍କୁ ମୁତୟନ କରାଯିବ।\nବଳାତ୍କାରୀଙ୍କୁ ଫାଶିଦଣ୍ଡ ଆଇନ ହେଲାଃ ଥମୁନି ଶିଶୁ ବଳାତ୍କାର ଘଟଣା\nନୂଆଦିଲ୍ଲୀ, ୨୩।୪ : ଶିଶୁ ବଳାତ୍କାରୀଙ୍କୁ ଫାଶିଦଣ୍ଡ ପାଇଁ ଆଇନହେବା ପରେ ମଧ୍ୟ ଏଭଳି ଘଟଣା ଥମିବାର ନାଁ ଧରୁନି। ଇତିମଧ୍ୟରେ ଉତ୍ତରପ୍ରଦେଶରେ ୨୪ଘଣ୍ଟା ମଧ୍ୟରେ ୪ଜଣ ନାବାଳିକାଙ୍କୁ ବଳତ୍କାର କରାଯାଇଥିବାବେଳେ ଅନ୍ୟ ଏକ ଘଟଣାରେ ଟ୍ରେନ୍ରେ ଜଣେ ୧୦ ବର୍ଷର ନାବାଳିକାଙ୍କୁ ଜଣେ ଭାଜପା ନେତା ଯୌନଶୋଷଣ କରିଛନ୍ତି।\nଯମୁନା ଜଳ ବିବାଦଃ ସମାଧାନ ପାଇଁ ଦିଲ୍ଲୀ-ହରିୟାଣାକୁ ପରାମର୍ଶ ଦେଲେ ସୁପ୍ରିମ୍କୋର୍ଟ\nନୂଆଦିଲ୍ଲୀ, ୨୩।୪ : ଯମୁନା ଜଳ ବିବାଦର ଶୀଘ୍ର ସମାଧାନ ପାଇଁ ସୋମବାର ସୁପ୍ରିମ୍କୋର୍ଟ ଦିଲ୍ଲୀ ଓ ହରିୟାଣା ସରକାରଙ୍କୁ ପରାମର୍ଶ ଦେଇଛନ୍ତି। ନେଇ ଦୁଇ ରାଜ୍ୟର ଜଳସମ୍ପଦ ବିଭାଗ ସଚିବସ୍ତରୀୟ ବୈଠକ ଆୟୋଜନ କରାଇବା ପାଇଁ ସର୍ବୋଚ୍ଚ ଆଦାଲତ ଗୁରୁତ୍ୱାରୋପ କରିଛନ୍ତି। ଏସମ୍ପର୍କରେ ଦିଲ୍ଲୀ ଜଳ ବୋର୍ଡ ପକ୍ଷରୁ ଅଭିଯୋଗ କରାଯାଇଥିଲା ଯେ, ଯମୁନାରୁ ଆବଶ୍ୟକ ପରିମାଣର ଜଳ ନୂଆଦିଲ୍ଲୀ ପାଇଁ ଆସିପାରୁନାହିଁ। ହରିୟାଣା ସରକାର ୧୯୯୦ର ନିର୍ଦ୍ଦେଶକୁ ପ୍ରତିପାଳନ କରୁ ନାହାଁନ୍ତି।\nରାହୁଲଙ୍କ ସମ୍ବିଧାନ ବଚାଓ ଅଭିଯାନଃ କଂଗ୍ରେସ ହାତରେ ଦଳିତ କାର୍ଡ\nନୂଆଦିଲ୍ଲୀ, ୨୩।୪ : କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧୀ ସୋମବାରଠାରୁ ଆରମ୍ଭ କରିଛନ୍ତି ସମ୍ବିଧାନ ବଚାଓ ଅଭିଯାନ। ଏହା ମାଧ୍ୟମରେ ସମ୍ବିଧାନରେ ହେଉଥିବା ପରିବର୍ତ୍ତନ ତଥା ଦେଶରେ ଦଳିତଙ୍କ ଉପରେ ହେଉଥିବା ଅତ୍ୟାଚାର ବିରୋଧରେ ସେ ସ୍ବର ଉତ୍ତୋଳନ କରିଛନ୍ତି।\nବରବେଶରେ ବାନ୍ଧବୀଙ୍କୁ ବିବାହ କଲେ ଯୁବତୀ\nନୂଆଦିଲ୍ଲୀ, ୨୩।୪ : ଅଗ୍ରା ଏତ୍ମାଦୌଲା ଥାନା ଅଞ୍ଚଳରେ ଏକ ସାମୁହିକ ବିବାହ ଉତ୍ସବରେ ଜଣେ ଯୁବତୀ ବର ବେଶରେ ତାଙ୍କ ବାନ୍ଧବୀଙ୍କୁ ବିବାହ କରିଛନ୍ତି। ପରେ ଏସମ୍ପର୍କରେ ପରିବାର ଲୋକ ଜାଣିବାରୁ ପୋଲିସର ସହାୟତା ଲୋଡିଛନ୍ତି। ଦୁଇ ବାନ୍ଧବୀଙ୍କ ଦୀର୍ଘଦିନ ଧରି ସମଲିଙ୍ଗୀ ସମ୍ପର୍କ ରହିଥିଲା। ତେବେ ଏହାକୁ କିପରି ବିବାହରେ ପରିଣତ କରିବେ ସେନେଇ ଯୋଜନା ପ୍ରସ୍ତୁତ କରିଥିଲେ।\n୩ ହଜାର ନିଖୋଜ ପିଲାଙ୍କ ସନ୍ଧାନ ମିଳିଲା\nନୂଆଦିଲ୍ଲୀ, ୨୩।୪ : ଦିଲ୍ଲୀ ପୋଲିସ ୪ ଦିନ ମଧ୍ୟରେ ୩ ହଜାରରୁ ଅଧିକ ନିଖୋଜ ପିଲାଙ୍କର ସନ୍ଧାନ ପାଇପାରିଛି। ଫେସିଆଲ୍ ରିକୋଗନାଇଜେସନ୍ ସିଷ୍ଟମ୍(ଏଫ୍ଆର୍ଏସ୍) ଦ୍ୱାରା ଏହା ସମ୍ଭବ ହୋଇଥିବା ପୋଲି ପକ୍ଷରୁ କୁହାଯାଇଛି। ଦିଲ୍ଲୀ ପୋଲିସ ପକ୍ଷରୁ ପରୀକ୍ଷାମୂଳକଭାବେ ଏଫ୍ଆର୍ଏସ ସଫ୍ଟଓ୍ବେରର ବ୍ୟବହାର କରାଯାଉଛି।\nନବଜାତ କନ୍ୟା ସନ୍ତାନକୁ ହତ୍ୟାଃ ମହିଳା ଗିରଫ\nଥାନେ, ୨୩।୪ : ମହାରାଷ୍ଟ୍ର ଥାନେସ୍ଥିତ ଖଡାକେପଡ଼ାରେ ନବଜାତ କନ୍ୟାକୁ ହତ୍ୟା ଅଭିଯୋଗରେ ଜଣେ ମହିଳାଙ୍କୁ ଗିରଫ କରାଯାଇଛି। ଗଳା କାଟି ଅତି ନୃସଂଶ ଭାବେ ସେ ନବଜାତ କନ୍ୟାକୁ ହତ୍ୟା କରିଥିବା ପୋଲିସ ସୂଚିତ କରିଛି। କନ୍ୟା ସନ୍ତାନ ଏକ ସପ୍ତାହ ତଳେ ଜନ୍ମଗ୍ରହଣକରିଥିବା ଜଣାପଡିଛି।\nଭୟାବହ ଅଗ୍ନିକାଣ୍ଡଃ ଜଳିଗଲା ଶହେରୁ ଅଧିକ ଘର\nମିରଟ, ୨୩।୪ : ଉତ୍ତରପ୍ରଦେଶ ମିରଟର ଜହିଦ୍ପୁର ଗାଁରେ ଭୟାବହ ଅଗ୍ନିକାଣ୍ଡ ଘଟି ଶହେରୁ ଅଧିକ ଘର ଜଳିଯାଇଛି। ଗାଁରେ ବରଯାତ୍ରୀ ଶୋଭାଯାତ୍ରା ଯାଉଥିବାବେଳେ ଫୁଟୁଥିବା ବାଣରୁ ନିଆଁ ଲାଗି ଏପରି ହୋଇଥିବା ପ୍ରଶାସନ ପକ୍ଷରୁ ସୂଚିତ କରାଯାଇଛି।\nନାବାଳିକାଙ୍କୁ ଯୌନ ନିର୍ଯ୍ୟାତନାଃ ଭାଜପା ନେତା ଗିରଫ\nମାଡ୍ରାସ୍, ୨୩।୪ : ଦେଶରେ ଥମୁନି ବଳାତ୍କାର ଘଟଣା। ଇତିମଧ୍ୟରେ ଥିରୁବନ୍ଥପୁରମ୍-ଚେନ୍ନାଇ ଏକ୍ସପ୍ରେସ୍ରେ ଜଣେ ନାବାଳିକାଙ୍କୁ ଯୌନ ନିର୍ଯ୍ୟାତନା ଦିଆଯାଇଛି। ଏହି ଘଟଣାରେ ଅଭିଯୁକ୍ତ ଜଣେ ଭାଜପା ନେତାଙ୍କୁ ଗିରଫ କରାଯାଇଛି।\nମୃତ୍ୟୁର ୫ ଘଣ୍ଟା ପରେ ଫେରିଲା ଜୀବନ\nଅଲ୍ଲୀଗଡ଼, ୨୩।୪ : ଆଜିକାର ଆଧୁନିକ ଯୁଗରେ ମଧ୍ୟ ଅନେକ ସମୟରେ ବିଭିନ୍ନ ବିଚିତ୍ର ତଥା ଅଲୌକିକ ଘଟଣା ଘଟିଥାଏ, ଯାହାର ଉତ୍ତର ଦେବାକୁ ବିଜ୍ଞାନଶାସ୍ତ୍ର ସମର୍ଥ ହୋଇ ନ ଥାଏ। ଏଭଳି ଏକ ଘଟଣା ଉତ୍ତରପ୍ରଦେଶ ଅଲ୍ଲୀଗଡ଼ ଅତରୌଲିସ୍ଥିତ କିରଥଲ ଗାଁରେ ଘଟିଛି।\nବିରୋଧୀଙ୍କୁ ଝଟକାଃ ମହାଭିଯୋଗ ପ୍ରସ୍ତାବ ଖାରଜ\nନୂଆଦିଲ୍ଲୀ, ୨୩।୪ : ବିରୋଧୀ ଦଳଙ୍କ ପକ୍ଷରୁ ସୁପ୍ରିମ୍କୋର୍ଟ ପ୍ରଧାନ ବିଚାରପତି ଦୀପକ ମିଶ୍ରଙ୍କ ବିରୋଧରେ ଅଣାଯାଇଥିବା ମହାଭିଯୋଗ ପ୍ରସ୍ତାବକୁ ଉପରାଷ୍ଟ୍ରପତି ଭେଙ୍କୟା ନାଇଡୁ ଖାରଜ କରିଛନ୍ତି। ଏହାଦ୍ୱାରା ବିରୋଧୀ ମେଣ୍ଟକୁ ଝଟକା ଲାଗିଛି। ସିବିଆଇର ସ୍ବତନ୍ତ୍ର ବିଚାରପତି ବି.ଏଚ୍. ଲୋୟାଙ୍କ ସନ୍ଦେହଜନକ ମୃତ୍ୟୁ ଘଟଣାରେ ସୁପ୍ରିମ୍କୋର୍ଟଙ୍କ ରାୟପରେ ବିରୋଧୀଦଳ ପକ୍ଷରୁ ମହାଭିଯୋଗ ପ୍ରସ୍ତାବ ଶୁକ୍ରବାର ଉପରାଷ୍ଟ୍ରପତିଙ୍କୁ ଦିଆଯାଇଥିଲା।
